Tervetuloa mukaan ohjelmaan!
Puhun tänään sinulle aiheesta Uskovan ihana osa.
Jos ajattelemme tulevaisuutta, niin totisesti se on ihana!
En tarkoita tätä maanpäällistä elämää.
Se voi pitää sisällään hyvin paljon ikäviä asioita.
Haluan puhua siitä osasta, jonka Jumala on varannut kaikille.
Se on pelastetun ihmisen ihana osa.
Luukkaan evankeliumin 23. luku -
ja sen jakeet 42-43 jo hieman valottavat, mistä on kysymys, -
kun on kysymys tämän ajallisen elämän jälkeisestä tilanteesta.
Tämä tilannehan on hyvinkin tuttu Raamatun lehdiltä -
juuri pääsiäisen ajan tapahtumista, kun Jeesus on jo ristille naulittu.
Hänen molemmilla puolillaan ovat rikolliset, -
jotka olivat saaneet kuolemantuomion.
He itse tuovatkin sen julki, että he ovat ansainneet sen, -
mutta siinä tapahtui jotain, jota voisi kutsua ryövärin armoksi.
Siinä tapahtui jotain, joka muuttaa toisen ihmisen elämän, -
niin että pimeyteen ja kuolemaan -
tulee valo hänen sisimpäänsä.
Kun he kolme siinä riippuvat ristillä, -
niin toinen rikollisista kääntyy Jeesuksen puoleen ja pyytää Häntä:
"Jeesus, muista minua, kun tulet valtakuntaasi."
Muistatte varmaan Jeesuksen sanat: -
"Tänä päivänä sinä olet oleva minun kanssani paratiisissa."
Siis samaan päivään sisältyi kaksi asiaa: -
ajallisen elämän kuolema ja astuminen iankaikkiseen elämään -
eli paratiisiin. Kuka siellä oli vastaanottamassa -
tuota rikollista ryöväriä? Jeesus Kristus, -
joka meni ja avasi paratiisin ovet.
Ensimmäinen ihmispari sulki ne ovet lankeemuksellaan.
Kiitos Jumalalle - toinen Adam tuli ja avasi ne niille, -
jotka uskovat Häneen, Hänen ristinkuolemaansa, -
anteeksiantamukseen ja sovitukseen. Ryöväri sai kokea tämän.
Jeesus tuli siis sovittamaan ja lunastamaan ihmiskunnan.
Kun Paavali kirjoittaa, hän sanoo näin: -
Aikanaan 1800-luvulla elänyt -
amerikkalainen evankelista Moody mainitsi: -
"Kun te kuulette, että Dwight Moody on kuollut, -
älkää uskoko. Sinä päivänä elän voimallisemmin kuin koskaan ennen."
Ei ole kuolemaa. On vain siirtyminen uuteen osoitteeseen.
Mitä siellä uudessa osoitteessa on? Se on sitä, kun Jeesus sanoi: -
"Minä menen valmistamaan teille sijaa."
Älkää murehtiko tulevaisuuttanne. Tulevaisuutenne on Isän kodissa.
Siellä on jokaiselle varattuna se oma osa.
Jokainen meistä voi ymmärtää, ettei parempaa osaa voi olla -
kuin Hänen valmistamansa osa. Siihen astutaan jo maan päällä.
Ei se tule kuoleman jälkeen jotenkin automaattisesti, -
vaan täällä Kristuksen sovitus- ja lunastustyön vastaanottaneet -
saavat kerran kokea myös Isän kodin valtavan siunauksen, -
kun se meille annetaan.
Jeesus mainitsee erään henkilön.
Luukkaan evankeliumin 16. luku kertoo meille tällaisen sanoman.
Oli köyhä mies nimeltään Lasarus.
Köyhyytensä ja sairautensa päivät hän vietti -
rikkaan miehen hienon palatsin portin pielessä.
Siellä hän almuilla sai itselleen ruokaa sen, mitä sai.
Raamatun mukaan ei hänen ajallisesta olemuksestaan -
kukaan huolta pitänyt. Koirat tulivat nuolemaan hänen paiseitaan.
Kun tuli köyhän Lasaruksen kuolin- päivä, niin Raamattu sanoo, -
että enkelit tulivat ja noutivat hänet Aabrahamin helmaan.
Kun rikas mies kuoli, hän joutui tuonelaan -
ja siellä hän koki ne tuskat.
Hän ei ollut kääntynyt elävän Jumalan puoleen.
Hänen elämästään ei ollut välittynyt rukousta, -
ei pyyntöä, että Herra armahtaisi. Se oli hänen osansa.
Lasarus sen sijaan pääsi kokemaan, -
että ryysyjen keskeltä lähtevä usko sydämestä -
oli pelastava usko.
Rakkaat ystävät, on olemassa tuonela -
ja on olemassa paratiisi.
Bill Graham, joka jokin aika sitten muutti taivaan kotiin, -
kertoo eräässä kirjassaan isoäidistään.
Minä luen sen nyt tästä. Hän mainitsee näin: -
"Omassa elämässäni minulla on ollut etuoikeus saada kuulla, -
mitä jotkut kuolevat pyhät ovat sanoneet ennen taivaaseen menoaan.
Isoäitini nousi istumaan vuoteessaan, hymyili ja sanoi: -
'Minä näen Jeesuksen. Hän on ojentanut kätensä minua kohti, -
ja tuolla on Ben! Hänellä on molemmat silmät ja molemmat jalat!'"
Tässä mainitaan sitten, että tuo Ben oli menettänyt -
toisen jalkansa ja toisen silmänsä Gettysburgin taistelussa.
Hän oli jalkapuoli ja silmäpuoli täällä ajassa.
Kun hän pääsi paratiisiin, niin ei enää raajaa puuttunut, -
eikä toinen silmä ollut sokea, vaan kaikki oli tallella.
Raamatun mukaan Jumala luo uudeksi kaiken.
Hän antaa meille sen ruumiinkin, jossa ei ole muistoa tästä ajasta -
ja täällä ajassa koetusta. Se on kaikki uutta.
Raamattu sanoo: "Uudeksi minä teen kaiken."
Se tulee tapahtumaan kerran.
Oletko sinä jo tiellä, joka saa aikaan tämän muutoksen elämässäsi?
Raamatun mukaan vanhurskaan polku vain kirkastuu.
Mitä lähemmäksi pääsemme Herran päivää, -
niin saamme kokea yhä enenevässä määrin Hänen läheisyyttään, -
voimaansa ja kirkkauttansa. Siksi evankeliumi on annettu meille, -
että se on, kuten Paavali kirjoitti, tuonut valoon -
elämän ja katoamattomuuden evankeliumin kautta.
Ellei meillä olisi evankeliumin sanomaa, -
emme tietäisi mitään ajan rajan toisella puolella odottavasta.
Jeesus sanoi, että joka uskoo Häneen, -
hän elää, vaikka olisi kuollut. Kiitos Jumalalle!
Niin on Jumala maailmaa rakastanut, että Hän antoi ainokaisen Poikansa,
ettei yksikään, joka Häneen uskoo, hukkuisi, -
vaan perisi iankaikkisen elämän. Tähän elämään Hän meitä kutsuu.
Tähän elämään ehkä olet päässyt sisälle, mutta ellet vielä ole, -
niin tänään sinä voit astua sisälle pelastuksen ovesta.
Pelastuksesta tuleva riemu täyttää sydämesi, -
mutta tiedätkö, että myös taivaassa enkelit iloitsevat jokaisesta, -
joka tekee ratkaisunsa Jeesuksen Kristuksen puoleen.
Varmistathan sinäkin osasi iäisyydessä?
Kun kerran silmäsi ummistat, niin saat astua siihen, -
mihin aikanaan ryöväri astui: paratiisiin, jossa on Jeesus.
Nyt me yhdessä rukoilemme.
Rakas Vapahtaja, Jeesus Kristus, kiitos, että ovet ovat avoinna -
iankaikkiseen elämään Sinun ristinkuolemasi kautta.
Sinä odotat jokaista sinne. Siksi olet antanut evankeliumin.
Herra, jos joku nyt rukoilee, niin kiitos, että otat hänet vastaan, -
pelastat, annat kaikki anteeksi, ja hän saa kerran tulla -
Sinun luoksesi. Aamen.
Tekstitys: Tuula-Riitta Virrankare